मेरा निजी अनुभवका कुरा गर्दा अमेरिकामा निकै ठूलो नेपाली समुदाय छ भन्ने सुनेकी थिएँ जुन न्यूयोर्क आईपुगेपछि देखियो । तत्कालीन समयमा बाहिर देखिने खासै कुनै साहित्यिक गतिविधि हुन सकेका थिएनन् । यस रिक्ततालाई पूरा गर्दै सन् २००४ मा न्यूयोर्क च्याप्टर खोलियो । म त्यसमा संलग्न भएं । साहित्यिक माहोलको शुरुवातमा योगदान दिने प्रयत्न गरें । सन् २००५ मा म न्यूयोर्क च्याप्टरको अध्यक्ष भएं । सन् २००५ देखि २००९ सम्म न्यूयोर्क च्याप्टरलाई सबैभन्दा राम्रो साहित्यको अड्डा बनाउन सफल भएं ।
